Hierdie webwerf fokus op die wonderwêreld van die heuningby. Ons bied nie slegs ons diens aan om byeswerms wat hulle by u huis of ander ongemaklike plek tuisgemaak het veilig te verwyder nie, maar wil terselfdertyd 'n bydrae maak tot die uitbou van mense se kennis oor die belangrike rol van bye in die mens se bestaansomgewing. Dit sal ook aangevul word deur interessante gebeure en 'byestories' met u te deel.
As u by die huis of 'n ander plek las het van 'n swerm bye, moet asseblief nie die nes met gif bespuit voordat u ons om raad of praktiese hulp genader het nie. Gebruik hierdie webwerf se kontakblad daarvoor - ook as 'n kwotasie verlang vir die verwydering van 'n probleemswem.
In die meeste gevalle trek die bye in die dubbelmuur van skoorstene in. Die luggat buite die badkamer is ook 'n baie gewilde plek vir bye en kan gewoonlik net met 'n eenrigting 'trap' lewendig verwyder word. Soos by die eerste foto hierbo vermeld is, is watermeters is baie populêr by trekswerms. Mense los gewoonlik byeneste te lank, dan word hulle te groot om veilig lewendig uit te haal soos met meeste dakneste die geval is. As 'n nes bespuit word [natuurlik nie die ideaal nie] met 'n gif wat afbreekbaar is, sal die bye in die omtrek baat by die verminderde kompetisie vir nektar. Hulle sal as bonus die heuning ruik, daar ingaan en die heuning na hul nes toe neem. Sodoende word die nesarea skoongemaak.
• Alle neste laat egter 'n reuk agter wat vir trekswerms aandui dat dit 'n geskikte area is om in nes te maak.